
๏ ยังไม่ถึงสงกรานต์อันชุ่มฉ่ำ
ที่ชาวไทยเล่นน้ำทั้งดำหัว
ดับร้อนเร่าเริงสุขทุกเรือนครัว
สงกรานต์พารักทั่วท้องถิ่นไทย

๏ ณ วันนี้เห็นกระหน่ำสาดน้ำแล้ว
แต่ร้างแววน้ำเย็นเป็นไฉน
เกลื่อนน้ำร้อนน้ำตมถมฟืนไฟ
สาดเข้าใส่ฝ่ายคิดแผกผิดตน

๏ ประชาธิปไตยที่ใฝ่หา
ซึ่งดูน่าเติมสุขทุกแห่งหน
หรือเป็นแหล่งสุมก้อนเติมร้อนรน
ให้ทั่วทุกไทยถนนพ่นเพลิงกัน

๏ ยังไม่ถึงปีใหม่ของไทยถิ่น
ทั้งแผ่นดินสาดวาจาดั่งอาถรรพ์
สามัคคีแห่งสยามที่จำนรรจ์
ฤๅแค่อารมณ์ฝันที่ตื่นแล้ว ๚๛

